S-174/2015

Mál þetta, sem var dómtekið 29. janúar sl., höfðaði lögreglustjórinn á Norðurlandi eystra hér fyrir dómi þann 17. desember sl. með ákæru á hendur A, kt. 000000-0000, ..., Akureyri,

,,fyrir eftirtaldar líkamsárásir á Akureyri, aðfaranótt 4. apríl 2015:

1. Að hafa ofangreinda nótt inni á salerni á skemmtistaðnum Pósthúsbarnum, Hafnarstræti 102, kýlt Z, kt. 000000-0000, eitt hnefahögg í andlitið, með þeim afleiðingum að hún hlaut glóðarauga.

2. Að hafa síðar sömu nótt fyrir utan leigubílastöðina BSO við Strandgötu, hrint Z, þannig að hún féll í jörðina.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærð verði dæmd til refsingar og til greiðslu alls sakarkostnaðar.

Einkaréttarkrafa

Í málinu gerir Z, kt. 000000-0000, ..., Akureyri, bótakröfu á hendur ákærðu að fjárhæð kr. 467.590-, með vöxtum skv. 8. gr., sbr. 4. gr. laga nr. 38, 2001, um vexti og verðtryggingu frá 4. apríl 2015 til 13. desember 2015, en síðan dráttarvöxtum skv. 1. mgr. 6. gr., sbr. 9. gr. sömu laga frá þeim degi til greiðsludags. Auk þess er krafist lögmannsþóknunar úr hendi ákærðu, brotaþola að skaðlausu skv. mati dómsins eða samkvæmt síðar framlögðum málskostnaðarreikningi, að viðbættum virðisaukaskatti.“

Ákærða hefur komið fyrir dóm og játað sök. Með játningu hennar, sem ekki þykir ástæða til að efa að sé sannleikanum samkvæm, er nægilega sannað að hún hafi gerst sek um þá háttsemi sem í ákæru er lýst og þar er rétt heimfærð til refsiákvæðis. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Ákærða hefur ekki sætt refsingum. Refsing hennar þykir hæfilega ákveðin 30 daga fangelsi, skilorðsbundið eins og greinir í dómsorði.

Bótakröfu er getið í ákæru. Er henni mótmælt. Í greinargerð um hana er rakið að þar af séu 66.590 krónur vegna tjóns á fatnaði og skartgripum. Gegn mótmælum ákærðu verður þetta tjón ekki talið nægilega sannað. Ber því að vísa þessum lið frá dómi vegna vanreifunar. Fallist verður á kröfu um endurgreiðslu kostnaðar við öflun læknisvottorðs, 1.000 krónur. Þá verður fallist á kröfu um miskabætur, sem eftir atvikum ákveðast 75.000 krónur með vöxtum eins og greinir í dómsorði. Málskostnaður ákveðst 62.000 krónur.

Ákærða verður dæmd til að greiða þóknun skipaðs verjanda síns, A-kk-ef M-kk-ef M-kk-ef hdl., sem ákveðst eins og greinir í dómsorði að virðisaukaskatti meðtöldum. Er hún ákveðin lægri en ella vegna tilmæla verjandans.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða A, sæti fangelsi í 30 daga, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Z 76.000 krónur, með vöxtum skv. 8. gr., sbr. 4. gr. laga nr. 38/2001 frá 4. apríl 2015 til 13. desember sama ár, en síðan dráttarvöxtum samkvæmt 1. mgr. 6. gr. sömu laga frá þeim degi til greiðsludags og 62.000 krónur í málskostnað.

Vísað er frá dómi kröfu Z um greiðslu 66.590 króna vegna munatjóns.

Ákærða greiði þóknun skipaðs verjanda síns, A-kk-ef M-kk-ef M-kk-ef héraðsdómslögmanns, 40.920 krónur.